text: আনজুমানে আল-ইসলাহ ইতালির বৃহত্তর রোম শাখার অভিষেক | Janomot Newsweekly | Britain's first & leading Bengali Newspaper
  ঢাকা, সোমবার, ২৩ আগস্ট ২০২১, ৮ ভাদ্র ১৪২৮
  Monday, 23rd - August 2021, 09:22:51 AM
  প্রকাশিত : ০৯:১৮, ২৩ আগষ্ট ২০২১
  আনজুমানে আল-ইসলাহ ইতালির বৃহত্তর রোম শাখার অভিষেক
  রিয়াজুল ইসলাম কাওছার, ইতালি থেকে: ইতালিতে ভবিষ্যৎ প্রজন্মকে আহলুস সুন্নাহ ওয়াল জামা'আতের উপর প্রতিষ্ঠিত রাখার প্রত্যয়ে নিরলস ভাবে কাজ করে চলেছে আনজুমানে আল-ইসলাহ।এরি ধারাবাহিকতায় ইতালি বৃহত্তর রোম শাখার নবগঠিত কমিটির অভিষেক অনুষ্ঠান করা হয়েছে ইতালির রাজধানী রোমের একটি রেষ্টুরেন্টের কনফারেন্স হলে।নব গঠিত আনজুমানে আল-ইসলাহ বৃহত্তর রোম কমিটির সভাপতি হাফিজ মাওলানা দুলায়েত হুসাইন এতে সভাপতির বক্তব্য রাখেন।
  সংগঠনের সাধারণ সম্পাদক হাফিজ সিরাজুল ইসলামের সঞ্চালনায় অনুষ্ঠানের শুরুতেই পবিত্র কালামে পাক থেকে তিলাওয়াত করেন নব গঠিত কমিঠির সাংগঠণিক সম্পাদক মীর খায়রুজ্জামান। প্রধান অতিথি হিসেবে স্বারগর্ভ বক্তব্য রাখেন আনজুমানে আল-ইসলাহ ইতালি কেন্দ্রীয় পরিষদের সিনিয়র সহ-সভাপতি ও বেরগামো সেন্ট্রাল জামে' মসজিদের খতীব হাফিজ মাওলানা আমিনুল ইসলাম, আনজুমানে আল-ইসলাহ'র ইতিহাস ও ভবিষ্যৎ পরিকল্পনা নিয়ে বক্তব্য রাখেন আনজুমানে আল-ইসলাহ ইতালি কেন্দ্রীয় পরিষদের সাধারণ সম্পাদক মাওলানা বজলুল হক, এছাড়াও গুরুত্বপূর্ণ বক্তব্য রাখেন আনজুমানে আল-ইসলাহ ইতালি কেন্দ্রীয় পরিষদের সাংগঠনিক সম্পাদক হাফিজ কামরুল রশিদ।বক্তারা তাদের বক্তব্যে বলেন নেতৃত্ব দেওয়ার ক্ষেত্রে নিজেকে একজন খাদিম মনে করে নিয়ত কে পরিশুদ্ধ করে দ্বীন ইসলামের স্বার্থে কাজ করে যেতে হবে এবং ভবিষ্যৎ প্রজন্মকে আহলুস সুন্নাহ ওয়াল জামা'আতের আক্বিদাহ বিশ্বাসে প্রতিষ্ঠিত রাখতে স্থায়ীভাবে কোন কাজ করার উদ্যোগী হতে হবে।এতে অতিথি হিসেবে উপস্থিত ছিলেন,আরমান উদ্দিন স্বপন,চ্যানেল এস ইতালি প্রতিনিধি,মিনহাজ হুসাইন,নব-গঠিত আঞ্জুমানে আল-ইসলাহ বৃহত্তর রোম কমিঠির
  সহ-সভাপতি জুনায়েদ আহমদ, সহ-সভাপতি আবু সাঈদ, সহ-সাধারণ সম্পাদক হাফিয লুৎফুর রহমান, সহ-সাংগঠণিক সম্পাদক আলিমুদ্দীন, অর্থ সম্পাদক জসিম উদ্দীন, প্রচার ও প্রকাশনা সম্পাদক রুহেল মিয়া, প্রশিক্ষণ সম্পাদক নাজির হোসেন, অফিস সম্পাদক মাহিবুল ইসলাম, সমাজ কল্যাণ সম্পাদক আলীমুদ্দীন, সদস্য বিষয়ক সম্পাদক খালিদুর রহমান, নির্বাহী সদস্য রাহি মাহমুদ, নির্বাহী সদস্য রাজু আহমদ, নির্বাহী সদস্য দেলোয়ার হোসেন, নির্বাহী সদস্য মাহফুজুর রহমান, নির্বাহী সদস্য মীর মূসা জামান, নির্বাহী সদস্য মীর ঈসা জামান প্রমূখ। আলোচনা শেষে নব-গঠিত আল-ইসলাহ নেতৃবৃন্দের শপথ বাক্য পাঠ করানো হয়। শপথ বাক্য পাঠ করান প্রধান অতিথি হাফিজ মাওলানা আমিনুল ইসলাম।
  শেষে আল ইসলাহ'র নবগঠিত কমিটির সাফল্য কামনা করে ও বিশ্বের মুসলিম উম্মাহর সুখ শান্তি ও সমৃদ্ধি কামনায় এবং বৈশ্বিক করোনা মহামারী থেকে মুক্তির লক্ষ্যে বিশেষ দোয়া ও মোনাজাতের মধ্যদিয়ে অভিষেক অনুষ্ঠান শেষ হয়।